Film tjedna: 'Zathura'
Prije deset godina film "Jumanji" bio je hit obiteljski film, ovaj vikend, stigla je u američka kina nova filmska avantura, isto tako n
Kada dvojica braće otvore vrata svog doma i ugledaju blještave prstenove Saturna, postaje im jasno da im predstoji vrlo neobičan dan. Sve počinje kada osmogodišnji Danny otkrije prašnu kutiju pod stepenicama u podrumu njihove kuće. U kutiji se nalazi starinska ploča za društvenu igru, s ključem za navijanje i dugmetom. Pritisak na dugme pokrene mehanizam i maleni pijuni, oblika svemirskih brodova, napreduju po ploči. Tada, odjednom, tu je i papirić s porukom: "Meteorska kiša. Skloni se!" 'Pozor, svemirski istraživači – Zathura vas čeka! Jeste li dovoljno dobri za navigaciju svemirom? Ovo nije igra za one slabih živaca, jer kada se jednom zaputite u avanturu, povratka nema sve dok se ne stigne do Zathure,' – piše na kutiji. Ovakav uvod sigurno je poznat ljubiteljima filma "Jumanji", iz 1995, u kojem se djeca nađu uhvaćena u igru koji ih odvede na avanturu kroz džungle prepune divljih zvijeri. I "Zathura" je nastala obradom knjige Chrisa Van Allsberga. Ovaj puta, neizbježna avantura zbiva se u svemiru. Prema redatelju Jonu Favreau, to je slika dalekih galaksija iz perspektive pedesetih godina. U svijetu iz mašte i robot se pojavi točno nakon što ga najavi poruka na papiriću i, baš kao što je rečeno, on je pokvaren i opasan po djecu. Avantura dovodi braću Dannyja i Waltera u razne opasnosti, što najmlađe gledatelje može i preplašiti, no, redatelj Jon Favreau vjeruje da djeca znaju kada se radi samo o svijetu mašte. Kristen Stewart glumi tinejđersku sestre dvojice dječaka. Ona kaže da je realističnost filma bila postignuta rjeđim korištenjem efekata stvorenih kompjuterom nego što je slučaj s drugim suvremenim filmovima znanstvene fantastike. Dax Shepard tumači lik astronauta koji kao dio igre spašava dječake. Kao Danny i Walter pojavljuju se Jonathan Bobo i Josh Hutcherson dok oskarovac Tim Robbins glumi njihovog rastresenog oca.